**Zápisnica zo zasadnutia Obecného zastupiteľstva**

**zo dňa 11. 4. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

5. Vypracovanie projektu rekonštrukcie kultúrneho domu

6. Informácie k novému zákonu o odpadoch

7. Pripravovaná bytová výstavba v obci Veselé

8. Rôzne

9. Diskusia

10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, ospravedlnil sa poslanec Branislav Kukuč. Zasadnutie bolo uznášaniaschopné.
  2. V. Šipková, starostka obce, prečítala návrh programu zasadnutia. Návrh programu na deň 11. 4. 2016 bol schválený s tým, že v prvom bode bude prejednávaná bytová výstavba v obci.
  3. V. Šipková predložila návrh na určenie overovateľov zápisnice poslancov Zuzanu Drietomskú a Lukáša Bučku, zapisovateľku zápisnice Danielu Michalčíkovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Starostka obce predložila poslancom žiadosť fi. Express Business, s. r. o. Mýtna 42, Bratislava, ktorá tvorí súčasť zápisnice. Firmu osobne prezentoval Ing. Andrej Martinkovič. Predstavil projekt zástavby na pozemkoch 41/1, 41/17, ktoré sú vo vlastníctve spoločnosti. K uvedenému zámeru z dôvodu lepšieho dopravného prepojenia pozemkov, na ktorých má byť výstavba, spoločnosť požiadala o vyčlenenie pozemkov na vybudovanie komunikácií. Jedná sa o pozemky obce p. č. 41/10, z nej 315.24 m2 a p. č. 41/3, z nej 128,37 m2. Na pozemkoch bude vybudovaná komunikácia, ktorá by okrem prístupu k novej výstavbe slúžila i obci Veselé k prístupu na pozemok p. č. 41/3, na ktorej sa predpokladá zástavba obcou Veselé. Komunikácia by bola vybudovaná v réžii fi. Express Business, s. r. o.

6. Starostka obce predložila poslancom požiadavku schválenia vypracovania projektovej dokumentácie na rekonštrukciu budovy kultúrneho domu. Vypracovanie projektovej dokumentácie je potrebné z dôvodu pripravenosti obce reagovať na výzvy z európskych fondov alebo fondov SR. Poslanci OZ sa so starostkou zišli v kultúrnom dome a pri obhliadke priestorov konštatovali, že v prvom rade je potrebná rekonštrukcia priestorov kuchyne a po nej rekonštrukcia sociálnych zariadení.

7. Starostka obce predložila obecnému zastupiteľstvu na schválenie Stanovy združenia obcí, názov združenia Združenie obcí Holeška pre triedený zber a nakladanie s odpadmi. Sídlo združenia Borovce 168. Predmet činnosti: dlhodobé komplexné nakladanie s odpadmi, ktoré vznikli na území obcí, ktoré sú členmi združenia, znižovanie objemu skládkového odpadu, riešenie problémových javov v odpadovom hospodárstve členských obcí.

Zároveň starostka obce informovala o platnosti zákona č. 79/2015 Z. z. o odpadoch, ktorý má účinnosť od 1. 7. 2016. Tento zákon upravuje opatrenia o predchádzaní vzniku odpadu, práva a povinnosti právnických a fyzických osôb pri nakladaní s odpadmi, rozšírenú zodpovednosť výrobcov odpadov. Vysvetlila poslancom pojmy zberné miesto a zberné hniezdo. Zberné miesta sú miesta, kde sú veľkokapacitné kontajnery na triedený odpad (sklo, plasty, papier), drobný stavebný odpad (tehla, betón, stavebná sutina), biologický odpad. Zberné hniezda sú situované systematicky v obci tak, aby bol dostupný zber triedeného odpadu pre 120 obyvateľov. Pre našu obec je potrebné vytvoriť 10 až 11 zberných hniezd pre zber plastov, kovov, skla, papiera a kompozitných obalov. Obec musí 2 x ročne zabezpečiť zber elektroodpadu a nebezpečného odpadu. Zber textilu, odevov a obuvi prebieha celoročne do označených kontajnerov. Zber kalu zo septikov a žúmp vykonáva firma, ktorá má na to oprávnenie a má s obcou uzatvorenú zmluvu. Majitelia septikov a žúmp, ktorí nie sú napojení na kanalizáciu, sú povinní zabezpečiť zneškodnenie kalov na vlastné náklady oprávnenou firmou. Obec zabezpečuje likvidáciu veľkoobjemového odpadu (nábytky, okná, dvere) minimálne 2 x ročne. Jedlé oleje a tuky z domácnosti majú občania možnosť odovzdávať na zbernom mieste v areáli ZŠ Veselé, likvidáciu zabezpečuje fi. Ladisco Považany. Likvidáciu biologického odpadu vzniknutého na záhradách, verejných priestranstvách, cintorínoch zabezpečuje obec a občania kompostovaním. Od 1. 3. 2017 bude obec riešiť likvidáciu biologického odpadu pomocou kompostérov.

Likvidácia kuchynského odpadu sa zabezpečuje prostredníctvom subjektu, ktorý má potrebné oprávnenie na nakladanie s týmto odpadom. Tento odpad tvorí školská jedáleň, ktorá má uzavretú zmluvu s firmou Ladisco Považany a reštaurácia U Kohúta, ktorá si zabezpečuje likvidáciu individuálne, o čom informuje obec. Nový zákon o odpadoch rieši spôsob nahlasovania nezákonne umiestneného odpadu v územnom obvode obce písomnou formou na adresu obecného úradu, mailom, telefonicky.

8. Starostka obce informovala prítomných o pripravovaných kultúrnospoločenských akciách v obci: zraz motorkárov Rafael, stavanie mája, Deň matiek, Deň detí.

9. Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa 11. 4. 2016**

**Uznesenie Obecného zastupiteľstva vo Veselom č. 13/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 11. 4. 2016 .

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 14/2016**

Obecné zastupiteľstvo vo Veselom

určuje

overovateľov zápisnice poslancov Zuzanu Drietomskú a Lukáša Bučku, zapisovateľku zápisnice Danielu Michalčíkovú.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 15/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 24. 2. 2016.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 16/2016**

Obecné zastupiteľstvo vo Veselom

a) súhlasí

s vyčlenením pozemkov vo vlastníctve obce Veselé, p. č. 41/10 o predpokladanej výmere 315,24 m2 a parcele č. 41/3 o predpokladanej výmere 128,37 m2 na vybudovanie miestnej obslužnej komunikácie firmou Express Business, s. r. o., Mýtna 42, 81105 Bratislava.

b) súhlasí

s vypracovaním geometrického plánu na odčlenenie pozemkov p. č. 41/10 o predpokladanej výmere 315,24 m2 a parcele č. 41/3 o predpokladanej výmere 128,37 m2 na vybudovanie miestnej obslužnej komunikácie.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 17/2016**

Obecné zastupiteľstvo vo Veselom

schvaľuje

a) Uzavretie Zmluvy o zriadení združenia obcí v zmysle ustanovenia § 20 b zákona č. 369/1990 Zb. o obecnom zriadení v znení neskorších predpisov s názvom: Združenie obcí Holeška na triedenie a nakladanie s odpadmi so sídlom: Borovce 168, 922 09 Borovce s predmetom činnosti: Dlhodobé komplexné nakladanie s odpadmi, ktoré vznikli na území obcí, ktoré sú členmi združenia, dôsledné triedenie, znižovanie objemu skládkovaného odpadu, riešenie problémových javov v odpadovom hospodárstve členských obcí.

b) Stanovy združenia obcí Združenie obcí Holeška na triedenie a nakladanie s odpadmi so sídlom Borovce 168, 922 09 Borovce, ktorého členmi sú obce v zmysle zmluvy o zriadení združenia obcí.

Celkový počet poslancov OZ: 7

Počet prítomných poslancov OZ: 6

Hlasovanie: Za: 5

Proti: 0

Zdržala sa hlasovania poslankyňa Janka Kováčová

Vo Veselom 11. 4. 2016

Viera Šipková

Starostka obce

Zápisnicu za písala: Daniela Michalčíková

Overovatelia zápisnice:

Zuzana Drietomská ................................................

Lukáš Bučka ................................................